પાકિસ્તાની ગાયિકા અને અભિનેત્રી મીશા શફીએ પોતાની આપવીતી જણાવવા માટે સોશિયલ મીડિયાનો સહારો લીધો છે. અને તેણે ટ્વિટર થકી તેણે વિસ્તૃત પોસ્ટ લખીને ગાયક અને અભિનેતા અલી ઝફર પર જાતીય સતામણીનો આરોપ લગાવ્યો છે. મીશાએ લખ્યું કે, ‘હું આ ઘટનાને એ આશા સાથે રજૂ કરી રહી છું જેથી સમાજમાં આ મામલા પર મૌનનો રિવાજ તોડી શકાય. મીશાએ ખુલાસો કરતા પોસ્ટમાં લખ્યું કે, હું એકથી વધારે વખત જાતીય સતામણીનો ભોગ બની છું. એ ત્યારે નહીં જ્યારે હું જવાન હતી કે પાકિસ્તાન ફિલ્મ ઇન્ડસ્ટ્રીમાં નવી હતી. અલી ઝફરે મારૂં શોષણ કર્યું ત્યારે હું બે બાળકોની માતા હતી.’